Diari Oficial de la Generalitat Valenciana


Sumari del DOGV 8729, del 30-01-2020 (2020/665)

RESOLUCIÓ 9/2020, de 23 de gener, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeixen, pel sistema de lliure designació, els llocs de treball número 11, lletrat o lletrada; número 24, cap de la Unitat d'Assumptes Jurídics, i número 37, lletrat o lletrada, anunciats en la convocatòria número LD 7/2019, de 18 de novembre de 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8729

Data del DOGV
:   30-01-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/665


Data del document
:   23-01-2020

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * funcionari

RESOLUCIÓ 9/2020, de 23 de gener, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeixen, pel sistema de lliure designació, els llocs de treball número 11, lletrat o lletrada; número 24, cap de la Unitat d'Assumptes Jurídics, i número 37, lletrat o lletrada, anunciats en la convocatòria número LD 7/2019, de 18 de novembre de 2019. [2020/665]  
Vista la Resolució de 18 de novembre de 2019, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, dels llocs de treball de naturalesa funcionarial número 11, lletrat/ada, número 24, cap de la Unitat d'Assumptes Jurídics, i número 37, lletrat/ada, i s'aproven les bases que regeixen la convocatòria número LD 7/2019, publicada en el DOGV núm. 8685, de 26.11.2019.  
Vists els informes preceptius i vinculants, emesos per la cap de l'Àrea d'Administració, Recursos Humans i Gestió Econòmica de l'Agència, sobre el compliment dels requisits per part de les persones participants en l'esmentada convocatòria.  
Vists els informes proposta de la directora d'Assumptes Jurídics, sobre valoració de les aptituds i trajectòries professionals dels candidats i les candidates en relació amb la idoneïtat per a l'acompliment del lloc en cada cas.  
  
En relació amb el lloc número 11, lletrat/ada, es considera Isabel Climent Monzó la persona més idònia per la seua destacada preparació jurídica, la seua experiència professional en les administracions local i autonòmica i les seues especials aptituds professionals i personals per a l'acompliment de les funcions inherents al lloc.  
En relació amb el lloc número 24, cap de la Unitat d'Assumptes Jurídics, es considera Araceli Chana Valero la persona més idònia per la seua preparació jurídica, facilitat per al maneig de les tecnologies, disposició per al treball i aprenentatge, i actitud positiva i proactiva per a l'acompliment de les funcions inherents al lloc.  
En relació amb el lloc número 37, lletrat/ada, es considera Pablo Torres Domingo la persona més idònia per la seua trajectòria professional, tant en l'àmbit administratiu com en l'exercici privat de l'advocacia, experiència en procediments sancionadors i la favorable disposició per a l'acompliment adequat de les funcions inherents al lloc.  
  
De conformitat amb el que es disposa en els articles 99 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, així com en les funcions atribuïdes en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i en l'article 13.1.d del Reglament de 27 de juny de 2019, de funcionament i règim interior de l'Agència (DOGV 8582, 02.07.2019), resolc:  
  
  
Primer  
Nomenar Isabel Climent Monzó funcionària de carrera del grup A1 de l'Administració local amb habilitació de caràcter nacional i funcionària de carrera del grup A1 de l'administració general de la Generalitat Valenciana, amb DNI \*\*\*\*\*0250V, com a lletrada, lloc número 11, grup A1, complement de destinació 28 i complement específic E050.  
  
La presa de possessió en la nova destinació es produirà amb efectes d'1 de febrer de 2020.  
  
Segon  
Nomenar Araceli Chana Valero funcionària de carrera del grup A1 de l'Administració local amb habilitació de caràcter nacional, amb DNI \*\*\*\*\*8512F, com a cap de la Unitat d'Assumptes Jurídics, lloc número 24, grup A1, complement de destinació 26 i complement específic E049.  
  
La presa de possessió en la nova destinació es produirà amb efectes d'1 de febrer de 2020.  
  
Tercer  
Nomenar Pablo Torres Domingo funcionari de carrera del grup A1 de l'Administració local en l'Ajuntament de Godella, escala d'administració general, subescala tècnica, amb DNI \*\*\*\*\*8129E, com a lletrat, lloc número 37, grup A1, complement de destinació 28 i complement específic E050.  
La presa de possessió en la nova destinació es produirà amb efectes d'1 de febrer de 2020.  
  
Quart  
Ordenar la publicació d'aquesta resolució en el Diari Oficial de la Generalitat Valenciana i en el Butlletí Oficial de les Corts Valencianes.  
  
Contra la present resolució, que posa fi a la via administrativa, les persones interessades podran interposar un recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la notificació, davant del mateix òrgan que ha dictat aquesta resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de poder fer ús, si escau, de qualsevol altra acció que s'estime procedent.  
  
València, 23 de gener de 2020.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.